《送曹本忠出守临江》
明代·黄衷

何幸际明扬，英年绾郡章。人誇神女赋，自扫盖公堂。

列骑摇新神，蟠鹇换旧裳。山河分职贡，羔雁接班行。

白璧知无玷，朱弦待改张。控强方剪韭，理剧类鞭羊。

倚剑吴天碧，吹铙楚水长。春风翻弱絮，无奈御离觞。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。